User:Nicolae Dutescu/sandbox/Nicolae Dutescu

Nicolae Duțescu

Nicolae Duțescu (n. 28 aprilie 1903 Zărnești/Argeș, d. 16 martie 1984 București) a fost un medic român, prof. dr. docent, un pionier al Stomatologiei Românești și creatorul a două Facultăți de Stomatologie: la Iași și la Timișoara.

După absolvirea liceului „I.C. Brătianu” din  Pitești, urmează cursurile Facultății de Medicină din București. Diploma de doctor în medicină în anul 1930. Între 1931 și1933 specializare în chirurgie maxilo-facială la prof. Pichler la Viena. În anul 1933 Nicolae Duțescu devine medic specialist stomatolog prin concurs la spitalul C.F.R. Witting din București, iar în anul 1936, medic primar stomatolog și medic primar de chirurgie maxilo-facială.

Activitatea științifică și didactică

În anul 1943 Nicolae Duțescu ocupă prin concurs postul de conferențiar de stomatologie la Facultatea de Medicină din Iași. Ţara aflându-se în război, îşi începe activitatea abia în 1946. În 1948 înființează Facultatea de Stomatologie din Iași și devine primul profesor de chirurgie maxilo-facială din România. Între anii 1948 și 1955 este singurul profesor universitar stomatolog din țară. Tot aici s-au ţinut în acea perioadă şi cele mai multe congrese şi simpozioane de stomatologie. În anul 1954 a organizat la Iaşi primul centru de perfecționare postuniversitară în stomatologie din România.

În 1962 s-a decis să-și continue activitatea la Timișoara, unde a înființat de asemenea Facultatea de Stomatologie.

Atât la Iași, cât și la Timișoara, Nicolae Duțescu a desfășurat o bogată activitate didactică și științifică. Aceasta cuprinde toate disciplinele stomatologiei, în special chirurgia maxilo-facială. Studiază pe larg tumorile cavității bucale, ale maxilarelor și glandelor salivare, adenopatia neoplazică submaxilară pseudochistică, probleme de traumatologie și de malformații congenitale și abordează pentru prima dată în România studiul osteodistrofiilor localizate la maxilar. A redactat cursuri și manuale, a condus redactarea primului manual de chirurgie maxilo-facială, a participat cu comunicări la congrese internaționale,  a publicat numeoase articole  ştiinţifice, a condus lucrări de doctoat.

Activitatea organizatorică

La București înființează în perioada antebelică două servicii model de stomatologie cu cîte 8 unități fiecare, cu laboratoare pentru proteze și servicii radiologice. De asemenea organizează și conduce primul serviciu de proteze mobile și primul serviciu spitalicesc de chirurgie maxilo-facială în cadrul Asigurărilor Sociale.

Împreună cu Petre Stroescu și Dan Theodorescu, Nicolae Duțescu înființează în anul 1938 Socitatea Română de Stomatologie. El este organizatatorul primului Congres național de Stomatologie în calitate de Președinte al Societății în anul 1943.

Distincții

A fost distins cu Ordinul Muncii cl. a III.a.